paragraph_text: Lavignin treći studijski album nosi ime The Best Damn Thing. Najavni singl s albuma je pjesma "Girlfriend" koja se plasirala na prvom mjestu u SAD-u i time postala prva i jedina Lavignina pjesma koja se plasirala na vrhu američke ljestvice. The Best Damn Thing se plasirao na prvom mjestu američke ljestvice albuma, Billboard 200. Singl se plasirao na prvom mjestu u Kandadi, Australiji i Italiji, a na drugom mjestu u Ujedinjenom Kraljevstvu i Francuskoj. "When You're Gone" objavljen je kao drugi singl s albuma, plasirao se na trećem mjestu u Ujedinjenom Kraljevstvu i na četvrtom mjestu u Australiji. Objavlejena su još dva singla "Hot" i "The Best Damn Thing" koja nisu zabilježila veće plasmane na ljestvicama.